Donkievleis glo in SA-produkte | Maroela Media
Wetenskaplikes aan die Universiteit van Stellenbosch het onlangs bevind daar is onder andere donkie-, waterbuffel- en bokvleis in Suid-Afrikaanse vleisprodukte.
Die universiteit het Maandag op hul webwerf berig Suid-Afrikaanse verbruikers word ook met vleisprodukte verneuk.
Die uitslag kom te midde van ŉ internasionale storm nadat daar bevind is dat verskeie vleisprodukte wêreldwyd nie ooreenstem met dít wat op die verpakking aangedui is nie. Veral die Britte is warm onder die kraag nadat bewys is dat “100% beesprodukte” perdevleis bevat.
Die universiteit se studie, wat reeds in Desember 2012 gedoen is, bevind dat enigiets van soja-, donkie-, bok- en waterbuffelvleis in 68% van die 139 vleisprodukte gevind is. Die vleisprodukte is onder andere maalvleis, hamburgers, delivleis, wors en gedroogde frikkadelle. In sommige gevalle is onverklaarde plantmateriaal ook gevind. “Hierdie bestanddele is nie op die verpakking aangedui nie,” lui die berig.
ŉ Studie is al verlede jaar in die Food Cotrol Journal gepubliseer en is uitgevoer deur dr. Donna Cawthorn en prof. Louw Hoffman, voedselwetenskaplikes aan die universiteit.
Die wetenskaplikes het 139 vleismonsters van verskeie slaghuise in Gauteng, KwaZulu-Natal, Oos-Kaap en Wes-Kaap geneem, en met 95 van dié monsters het die vleis nie met die spesie, soos aangedui, ooreengestem nie.
Man verkrag glo 68-jarige vrou
Lugballon val, negentien toeriste dood
Daar is nogal ‘n groot verskil tussen ‘n produk wat onverklaarde soja bevat, en een wat ‘n onverklaarde ander vleissoort bevat.
Dit sou interessant wees om te weet hoeveel van die 95 produkte het eintlik maar net onverklaarde soja bevat.
Wat ook in die studie genoem word, wat waarskynlik ook ‘n klomp mense, veral Jode en Moslems, sal ontstel, is dat in 37% van die monsters wat geneem is, onverklaarde varkvleis gevind is.
Jare gelede was daar in Pretoria ook ‘n storm toe die WNNR bevind het “Boerewors” bevat oa ‘n onidentfiseerbare stof.
Ek hoor juis vanoggend Biltong word ook gemislabel: “Of the 146 samples tested over 100 contained undeclared meat species. All the samples marked beef were correctly labelled, but for the most badly labelled case 92 percent of packets of kudu biltong contained different species such as horse, giraffe, pork beef and even kangaroo.”
Dankie tog ek eet nie meer diere nie, dink net gou as sulke goed weggesteek word, word die mishandeling van die diere wat geteel word vir vleis ook weggesteek!